cyanic-selkie/wikianc huggingface dataset:
Մարիա Շարապովա
2014 թվական. Վերադարձ և երկրորդ Ֆրանսիայի բաց առաջնության տիտղոս
Շարապովան 7-րդ համարն է ստանում Ֆրանսիայի բաց առաջնությունում և առաջին երեք շրջաններում հաղթում է Քսենիա Պերվակին, Ցվետանա Պիրոնկովային և Պաուլա Օրմաեչեային, բոլորն էլ երկու սեթում։ Չորրորդ շրջանում նա հաղթում է Սամանտա Ստոսուրին։ Դա ավստրալուհու հետ 16 խաղերում 14-րդ հաղթանակն էր։ Քառորդ եզրափակիչում առավելության է հասնում Գարբինե Մուգուրուսայի նկատմամբ և չորրորդ անգամ անընդմեջ դուրս է գալիս մրցաշարի կիսաեզրափակիչ։ Կիսաեզրափակիչում նա հաղթում է Էժենի Բուշարին և երրորդ անգամ անընդմեջ հասնում Ֆրանիսայի բաց առաջնության եզրափակիչ։ Եզրափակիչում երեք սեթում առավելության հասնելով Սիմոնա Հալեպի նկատմամբ, նա տիրում է Ֆրանսիայի առաջնության երկրորդ և Մեծ Սաղավարտի մրցաշարերի հինգերորդ տիտղոսին։ Դա 2001 թվականից ի վեր առաջին անգամ էր, որ մրցաշարի եզրափակիչում խաղարկվում էր երրորդ սեթը։ Մրցախաղը տևում է երպեք ժամից քիչ ավելի և նկարագրվում է որպես վերջին ժամանակների լավագույն կանանց եզրափակիչներից մեկը ։ Ուիմբլդոնի մրցաշարը հանդիսանում է հաջորդը, քանի որ Շարապովան որոշում է չմասնակցել մրցաշարջանի Մեծ Սաղավարտի երրորդ մրցաշարից առաջ տեղի ունեցող մրցաշարերին ։ Ուիմբլդոնում Շարապովան հասնում է չորրորդ շրջան, որտեղ երեք սեթում պարտվում է 9-րդ դասակարգված գերմանուհի Անժելիկա Քերբերին։
Այնուհետև Շարապովան մասնակցում է Մոնրեալի Rogers Cup մրցաշարին, որտեղ նա 4-րդ դասակարգվածն էր։ Երկրորդ շրջանում հաղթանակ է տանում Գարբինե Մուգուրուսայի նկատմամբ, երեք սեթում, սակայն հաջորդ շրջանում, նույնպես երեք սեթում, պարտվում է Մուգուրուսայի հայրենակցուհի Կարլա Սուարես Նավարոյին։ 2014 թվականի Western & Southern Open մրցաշարում Շարապովան 5-րդ համարն էր և առաջին շրջանում հաղթանակ է տանում Մեդիսոն Կիսի նկատմամբ։ Այնուհետև նա հաղթում է Անաստասիա Պավլյուչենկոյին և վերջերս աշխարհի թիվ 2 ռակետ թագադրված Սիմոնա Հալեպին և մտնում լավագույն քառյակի մեջ։ Նա կրկին բախվում է Անա Իվանովիչին և պարտվում երեք սեթում։ Այնուհետև Շարապովան ուղևորվում է Նյու Յորք՝ ԱՄՆ բաց առաջնություն, որտեղ նա 5-րդ դասակարգվածն էր։ Առաջին երկու շրջաններում նա պայքարից դուրս է թողնում Մարիա Կիրիլենկոյին և ռումինուհի Ալեքսանդրա Դուլգերուին, իսկ երրորդ շրջանում հաղթում է 26-րդ դասակարգված գերմանուհի Սաբինա Լիսիցկիին և լավագույն 16 թենիսիտուհիների մրցապայքարում հանդիպում է Կարոլին Վոզնյացկիի հետ։ Շարապովան Վոզնյացկիին պարտվում է երեք սեթում։
Այնուհետև Շարապովան խաղում է Wuhan open մրցաշարում, որտեղ նա 4-րդ համարն էր։ Նա հաղթանակ է տանում Սվետլանա Կուզնեցովայի նկատմամբ և հաջորդ փուլում հանդիպում Թիմեա Բաչինսկիի։ Չնայած նրան, որ Շարապովան հաղթել էր իրենց նախկին երկու հանդիպումներում, նա պարտվում է երկու սեթում։
Հաջորդ շաբաթ Շարապովան խաղում է Պեկինի մրցաշարում։ Կիսաեզրափակիչ դուրս գալով առանց ոչ մի սեթ պարտվելու, Շարապովան այնտեղ հաղթում է աշխարհի թիվ 9 ռակետ Անա Իվանովիչին։ Եզրափակիչում նա հանդիպում է Ուիմբլդոնի գործող չեմպիոն և աշխարհի թիվ 3 ռակետ Պետրա Կվիտովայի հետ։ 2 ժամ 30 րոպեի ընթացքում Շարապովան հաղթում է եզրափակիչում, Կվիտովային հաղթելով երեք սեթում։ Հաղթանակի արդյունքում Շարապովան դասակարգման աղյուսակի 4-րդ հորիզոնականից բարձրանում է 2-րդ հորիզոնական և տեղ գտնում WTA Ամփոփիչ մրցաշարում։ Բացի այդ, տարվա վերջին նա ընդամենը 467 միավոր է զիջում առաջին հորիզոնականը զբաղեցնող Սերենա Ուիլյամսին։
WTA Ամփոփիչ մրցաշարում Մարիան զբաղեցնում էր 2-րդ հորիզոնականը, հնարավորություն ունենալով գերազանցել Սերենա Ուիլյամսին 1-ին հորիզոնականի համար մրցապայքարում։ Նա տեղ է գտնում սպիտակ խմբում, Պետրա Կվիտովայի, Ագնեշկա Ռադվանսկայաի և Կարոլին Վոզնյացկիի հետ միասին։ Առաջին խաղում նա երեք սեթում զիջում է Վոզնյացկիին։ Մարիան պարտվում է նաև Կվիտովայի հետ իր երկրորդ խաղում, երկու սեթում, նրա առաջին պարտությունը Կվիտովային 2011 թվականից ի վեր։ Երրորդ խաղում նա երեք սեթում հաղթում է Ռադվանսկայաին, սակայն խսբում զբաղեցնում է երրորդ տեղը և դուրս մնում հետագա պայքարից։ Նա տարին եզրափակում է աշխարհի թիվ 2 ռակետի կարգավիճակում։
2015 թվական. Ավստրալիայի բաց առաջնության չորրորդ եզրափակիչ
Շարապովան մրցաշրջանը սկսում է Բրիսբենի մրցաշարում ելույթով, որտեղ նա վերին դասակարգվածն էր։ Մրցաշարի ընթացքում նա հաղթում է Յարոսլավա Շվեդովային և Կարլա Սուարես Նավարոյին։ Կիսաեզրափակիչում Շարապովան երկու սեթում հաղթում է Էլինա Սվիտոլինային։ Եզրափակիչում նա հանդիպում է 2-րդ դասակարգված Անա Իվանովիչի հետ և հաղթանակ է տանում երեք սեթում։ Դա Իվանովիչի նկատմամբ 10-րդ հաղթանակն էր և 34-րդ տիտղոսը WTA մրցաշարերում, ինչը նշանակում էր, որ Շարապովան նվազագույնը մեկ տիտղոս է նվաճել յուրաքանչյուր տարում 13 տարի անընդմեջ։ Հաջորդ մրցաշարը Ավստրալիայի բաց առաջնությունն էր, որտեղ նա առաջին երկու շրջանում հաղթում է Պետրա Մարտիչին և հայրենակցուհի Ալեքսանդրա Պանովային, որից հետո նա հաղթում է Զարինա Դիյասին և Պեն Շուային երկու սեթում։ Քառորդ եզրաբակիչում նա առավելության է հասնում 7-րդ դասակարգված Էժենի Բուշարի նկատմամբ, իսկ կիսաեզրափակիչում՝ Եկատերինա Մակարովայի։ Այսպիսով նա դուրս է գալիս Ավստրալիայի բաց առաջնության իր չորրորդ եզրափակիչ, որտեղ երկու սեթում պարտվում է Սերենա Ուիլյամսին, նրա հետ հանդիպումների հաշիվը դարձնելով 2-17։ Փետրվարին, Ֆեդերացիայի գավաթում ելույթից հետո, նա մասնակցում է Ակապուլկոյի մրցաշարին, որտեղ նա կիսաեզրափակիչի ճանապարհին հաղթում է Շելբի Ռոջերսին, Մարիանա Դուկա-Մարինյոին և Մագդալենա Ռիբարիկովային։ Այնուհետև նա հրաժարվում է Կարոլին Գարսիայի հետ եզրափակիչ հանդիպումից, պատճառաբանելով ստամոքսի վիրուսը։ Այնուհետև Ինդիան Ուելսում նա հաղթում է Յանինա Վիկմայերին և Վիկտորիա Ազարենկային երկու սեթում, սակայն չորրորդ շրջանում երեք սեթում պարտվում է Ֆլավիա Պենետային։ Մայամիի մրցաշարում Շարապովան դուրս է մնում երկրորդ շրջանում, պարտվելով Դարիա Գավրիլովային երկու սեթում, ինչը նրա ամենավաց դուրս մնալն էր Մայամիում 2003 թվականին նրա առաջին հայտնվելուց հետո։
Շարապովան գրունտային մրցաշրջանը սկսում է Շտուտգարտում, որտեղ նա եռակի հաղթող էր եղել։ Առաջին շրջանում հաղթանակից հետո նա երկրորդ շրջանում երեք սեթում պարտվում է Անժելիկա Քերբերին, դուրս մնալով մրցաշարից այն երեք անգամ անընդմեջ (2012, 2013, 2014) հաղթելուց հետո։ Պարտությունը ընդհատում է նաև նրա 64 խաղից բաղկացած հթանակների շարքը, երբ նա շահելով առաջին սեթը, շահում էր նաև խաղը։ Վերջին անգամ առաջին սեթում հաղթանակից հետո Շարապովան գրունտի վրա պարտվել էր Դինարա Սաֆինային, 2008 թվականի Ֆրանսիայի բաց առաջնությունում։ Պարտության արդյունքում Շարապովան վարկանիշային աղյուսակի 2-րդ հորիզոնականը զիջում է Սիմոնա Հալեպին։ Հաջորդ մրցաշարը լինում է Մադրիդի մրցաշարը, որտեղ նա դուրս է գալիս կիսաեզրափակիչ և այնտեղ պարտվում Սվետլանա Կուզնեցովային։ Հռոմի մրցաշարում նա դասակարգված էր 3-րդ համարի տակ։ Քառորդ եզրափակիչում նա երկու սեթում հաղթում է Վիկտորիա Ազարենկային, կիսաեզրափակիչում ռևանշ է վերցնում Դարիա Գավրիլովայից, երկու սեթում և դուրս գալիս եզրափակիչ, որտեղ բախվում է Կարլա Սուարես Նավարոյի հետ։ Զիջելով առաջին սեթը, Շարապովան այնուհետև շահում է հաջորդ երկուսում և տիրում Հռոմի մրցաշարի երրորդ տիտղոսին։ Շարապովան իրեն է վերադարձնում վարկանիշային աղյուսակի 2-րդ հորիզոնականը, ճիշտ է մինչև օգոստոսի 24-ը, երբ Հալեպը կրկին իրեն է վերադարձնում այն Ուիմբլդոնից հետո (որտեղ նա հասնում է մինչև քառորդ եզրափակիչ և պարտվում Սերենա Ուիլյամսին) Շարապովայի կողմից ոչ մրցաշարի չմասնակցելու պատճառով, այդ թվում ԱՄՆ բաց առաջնությունում՝ վնասվածքի պատճառով։
Այնուհետև նա մասնակցում է Wuhan Open մրցաշարին և դուրս մնում երկրորդ շրջանում։ Բարբորա Ստրիցովայի հետ խաղի երրորդ սեթում նա հրաժարվում է պայքարից, հիմնվելով նախաբազկի վնասվածքի վրա ։ Այնուհետև նա բաց է թողնում China Open մրցաշարը, WTA Ամփոփիչ մրցաշարին և Ֆեդերացիայի գավաթի եզրափակիչին պատրաստվելու նպատակով։
WTA Ամփոփիչ մրցաշարում նա ընդգրկվում է կարմիր խմբում՝ Սիմոնա Հալեպի, Ագնեշկա Ռադվանսկայաի և Ֆլավիա Պենետայի հետ։ Նա հաղթում է խմբային մրցաշարի բոլոր երեք հանդիպումներում և խմբում գրավում առաջին տեղը։ Կիսաեզրափակիչում նա խաղում է մյուս խմբում երկրորդ տեղը գրաված Պետրա Կվիտովայի հետ և պարտվում երկու սեթում, չնայած երկրորդ սեթում 5-1 հաշվով առավելության առկայությանը։
Այնուհետև Շարապովան խաղում է Ֆեդերացիայի գավաթի եզրափակիչում, շահելով Կարոլինա Պլիշկովայի հետ մենախաղը և ռևանշ վերցնելով Պետրա Կվիտովայից WTA Ամփոփիչ մրցաշարում կրած պարտության համար։ Չնայած դրան, Ռուսաստանի հավաքականը ընդհանուր 2-3 հաշվով զիջում է Չեխիայի հավաքականին։
Շարապովան մրցաշրջանն ավարտում է որպես համաշխարհային դասակարգման թիվ 4 ռակետ, չնայած ԱՄն բաց առաջնության շարքին չմասնակցելուն և հարդային ծածկույթի վրա Ասիական մրցաշրջանի մեծ մասի բաց թողնմանը։ Նա ունենում է հաղթանակների և պարտությունների 39-9 հարաբերակցությունը և շահել է 2 տիտղոս։
2016 թվական
Շարապովան մրցաշրջանը սկում է Բրիսբենի մրցաշարից։ Նա առաջին շրջանում պետք է խաղար Եկատերինա Մակարովայի հետ, սակայն խաղից մի քանի ժամ առաջ հրաժարվում է մրցաշարից՝ հիմնվելով ձախ նախաբազկի վնասվածքի վրա և փոխարինվում է Մարգարիտա Գասպարյանով ։ Շարապովան 5-րդ համարի տակ է դասակարգվում Ավստրալիայի բաց առաջնությունում։ Առաջին շրջանում նա երկու սեթում հաղթում է Նաո Հիբինոյին։ նույնպես երկու սեթում հաղթում է երկրորդ շրջանի Ալեքսանդրա Սասնովիչի հետ խաղում։ Այնուհետև Շարապովան զիջում է իր առաջին սեթը մրցաշարում, սակայն երրորդ շրջանում հաղթում է Լորեն Դևիսին։ Չորրորդ շրջանում նա խաղում է Բելինդա Բենչիչի հետ և շահում է այն երկու ժամ տևողությամբ խաղում։ Քառորդ եզրափակիչում Շարապովան բախվում է վաղեմի հակառակորդ Սերենա Ուիլյամսի հետ։ Շարապովան պարտվում է երկու սեթում։ Չկարողանալով պաշտպանել նախորդ մրցաշարի եզրափակիչի իր միավորները, Շարապովան վարկանիշային աղյուսակում իջնում է 6-րդ հորիզոնական։ Մրցաշարից հետո Շարապովան Ռուսաստանի հավաքականի ավագ Անաստասիա Միսկինայի կողմից ընդգրկվում է հավաքականի կազմի մեջ՝ Ֆեդերացիայի գավաթի խաղին մասնակցելու համար։ Սակայն նա նախաբազկի վնասվածք ուներ և նշանակվում է միայն զուգախաղում մասնակցելու ։ Ռուսաստանի հավաքականը պարտվում է առաջին երեք խաղերում և ոչինչ չորոշող զուգախաղին Շարապովային փոխարինում է Եկատերինա Մակարովան։ Վերջ ի վերջո, Ռուսաստանը պարտություն է կրում 3-1 հաշվով, սակայն ընդգրկված լինելով խաղին, Շարապովան հաջողությամբ իրավունք է նվաճում մասնակցելու 2016 թվականի Ամառային Օլիմպիական խաղերին։ Պատճառաբանելով ձախ նախաբազկի վնասվածքը, Շարապովան բաց է թողնում Qatar Open մրցաշարը և մրցաշարից մեկ շաբաթ առաջ հրաժարվում է նաև BNP Paribas Open-ից ։
Խնդիրներ Համաշխարհային հակադոպինգային գործակալության (WADA) հետ
2016 թվականի մարտի 7-ին հրավիրված հատուկ մամլո-ասուլիսում Մարիա Շարապովան հայտարարում է այն մասին, որ իր մոտ հայտնաբերվել է դոպինգ, ավելի ստույգ՝ արգելված (2016 թվականի հունվարի 1-ին) մելդոնիա պատրաստուկը, որը պարունակվում է իր կողմից արդեն 10 տարի օգտագործվող միլդրոնատ դեղամիջոցի մեջ ։ Ռուս թենիսիտուհու դոպինգ-թեստը դրական արդյունք է տվել, որը նրանից վերցվել էր Մելբուրնում հունվարի 26-ին, Ավստրալիայի բաց առաջնության ընթացքում  ։ Մամլո-ասուլիսից անմիջապես հետո հիմնական հովանավորները՝ Nike, TAG Heuer և Porsche, հայտարարեցին թենիսիտուհու հետ համագործակցության դադարեցման մասին ։ Ապրիլին պարզ է դառնում, որ թենիսիտուհի Մարիա Շարապովայի դոպինգ-թեստի մեջ գերազանցված է մելդոնիի թույլատրելի պարունակությունը ։ Թենիսի միջազգային ֆեդերացիան դոպինգ օգտագործելու համար Մարիա Շարապովային որակազրկում է երկու տարով  ։ Արգելման ժամկետը սկսել է գործել 2016 թվականի հունվարի 26-ից ։ 2016 թվականի հունիսի 14-ին Մարիա Շարապովան իր որոկազրկման մասին ITF-ի որոշումը բողոքարկել է Մարզական արբիտրաժային դատարան (CAS)։ Դատարանը որոշումը կհրապարակի 2016 թվականի հուլիսի 18-ից ոչ ուշ։ Սակայն դատական գործընթացը ձգձգվում է և միայն հոկտեմբերի 4-ին Մարզական արբիտրաժային դատարանը կայացնում է իր որոշումը, որով Շարապովայի նախկին որակազրկումը երկու տարուց կարճացվում է մինչև 15 ամիս, այսինքն նա կարող է կորտ վերադառնալ 2017 թվականի ապրիլի 26-ին՝ իր 30-ամյակից ուղիղ մեկ շաբաթ անց։
Որակազրկման մասին որոշումից անմիջապես հետո Nike-ը հայտարարեց, որ կշարունակի համագործակցությունը Շարապովայի հետ։ Թենիսիտուհու հետ համագործակցությունը շարունակում են նաև Head և Evian ընկերությունները։
Անձնական կյանք
2005 թվականին Մարիան կարճատև հարաբերություններ է ունեցել «Maroon 5» փոփ-ռոք խմբի մենակատար Ադամ Լևինի հետ.
2010 թվականի հոկտեմբերի 21-ին հայտարարվել է Շարապովայի և սլովենացի բասկետբոլիստ, Բասկետբոլի ազգային ասոցիացիայի «Նյու Ջերսի Նեթս» թիմում հանդես եկող Սաշա Վույաչիչի նշանադրության մասին ։ 2012 թվականի օգոստոսի 31-ին Շարապովան հայտարարում է, որ նրանք Վույաչիչի հետ միասին որոշել են բաժանվել դեռևս գարնան վերջին.
2013 թվականի մայիսի 11-ին Շարապովան հաստատել է տեղեկությունը այն մասին, որ հանդիպում է բուլղարացի թենիսիստ Գրիգոր Դիմիտրովի հետ ։ 2015 թվականի ամռանը նրանք բաժանվում են։
Հասարակական և բարեգործական գործունեություն
Մարիա Շարապովան ինը տարի հանդիսանում էր Միավորված ազգերի կազմակերպության զարգացման ծրագրի բարի կամքի դեսպան։ Նա հիմնադրել է հիմնադրամ, որը աջակցություն է ցուցաբերում մի շարք ծրագրերի շրջաններում, որոնք տուժել են Չեռնոբիլի ատոմակայանի վթարից Բելառուսիայում, Ռուսաստանում և Ուկրաինայում, ինչպես նաև Բելառուսիայում ֆինանսավորում է այդպիսի շրջաններից եկվոր ուսանողների կրթաթոշակը ։ 2012 թվականի ապրիլին ակտիվ բարեգործական գործունեության համար Շարապովան պարգևատրվել է «Հայրենիքի հանդեպ ծառայությունների համար» II աստիճանի շքանշանով Իսկ օգոստոսին պարգևատրվել է «Հայրենիքի հանդեպ ծառայությունների համար» I աստիճանի շքանշանով՝ ֆիզիկական կուլտուրայի է սպորտի բնագավառում մեծ ավանդի, Լոնդոնում (Մեծ Բրիտանիա) 2012 թվականի XXX Օլիմպիական խաղերում բարձր մարզական հաջողությունների համար ։
Մենախաղի Մեծ Սաղավարտի մրցաշերերի վիճակագրություն
ՈԶ - 2016 թվականի Ավստրալիայի բաց առաջնությունում Մարիա Շարապովան հասել էր քառորդ եզրափակիչ։ Սակայն մի քանի ամիս անց նա հայտարարում է, որ օգտագործել է արգելված մելդոնիա դեղամիջոցը։ Շարապովան որակազրկվում է երկու տարով և չեղյալ են հայտարարվում տվյալ մրցաշարում նրա արդյունքները, մրցանակային գումարները և վարկանիշային միավորները
Մրցանակներ
2003 2004 2005 2006 2007 2008 2010 2012 2016
Արտաքին հղումներ
Կատեգորիա:1987 ծնունդներ Կատեգորիա:Ռուս թենիսիստներ Կատեգորիա:Աշխարհի առաջին կին ռակետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ Կատեգորիա:ՄԱԿ-ի պաշտոնյաներ Կատեգորիա:2012 թվականի Ամառային օլիմպիական խաղերի արծաթե մեդալակիրներ
Ռոդենսո
Ռոդենսո (Rodezno), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 14,30 կմ2 տարածք։ Բնակչությունը կազմում է 321 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։
Կատեգորիա:Իսպանիայի բնակավայրեր
Պետական ծառայություն
Պետական ծառայություն, պետական ապարատում ընդգրկված քաղաքացիների աշխատանքային գործունեություն։ Որպես վարչաիրավական ինստիտուտ՝ պետական ծառայությունն իրավական նորմերի ամբողջություն է, որը կարգավորում է ծառայության հարաբերությունների ծագման, փոփոխման և դադարեցման, ծառայողների պատասխանատվության և խրախուսման հարցերը։ Կարգավորվում է իրավունքի նորմերով․
Հին Հռոնում և Բյուզանդական կայսրությունում
Սենատը՝ ծերակույտը, Հին Հռոմում կառավարման բարձրագույն մարմիններից մեկն է եղել, որը ժամանակի ընթացքում վերածվել է հայտնի ընտանիքների ժողովի։ Պետական ծառայության ֆունկցիան իրականացնում էին բարձրաստիճան անձանց անձնական ծառաները։ Հին Հռոմում և Բյուզանդական կայսրությունում գոյություն ունեցող հարյուրավոր պաշտոնները ղեկավարման բարդ կառուցվածք ունեին ։ Պաշտոնատար անձինք նշանակվում էին հաշվի առնելով նշանակողից ունեցած անձնական կախումը կամ փոխանցվում էին ժառանգաբար։ Համակարգն այնպիսին էր, որ թույլ էր տալիս որոշակի գումարի դիմաց աշխատանքը վերահանձնարարել մեկ այլ անձի ։
Կապիտալիզմի ժամանակ
Բուրժուական պետություններում պետական ծառայությունը հնագույն ինստիտուտ է, ի սկզբանե ամրապնդված դասային աստիճանականությամբ։ Երբեմն «պետական ծառայության» տերմինը փոխարինվում է «քաղաքացիական ծառայություն» (Մեծ Բրիտանիա, ԱՄՆ), «հանրային ծառայություն» (Ֆրանսիա, ԳՖՀ, Ճապոնիա) տերմիններով։
Յուրաքանչյուր երկրում նորմատիվ ակտերով պետական ծառայողները բաժանվում են բարձր և ցածր դասերի (Մեծ Բրիտանիայում ադմինիստրատորներ, կատարողներ, գրասենյակային աշխատողներ և սպասարկող անձնակազմ, Ֆրանսիայում՝ բարձրագույն, I և II կարգեր, որոնք իրենց հերթին բաժանվում են 7-8 աստիճանների)՝ հաշվի առնելով նրանց աշխատավարձը, արտոնությունները և այլն։
Սոցիալիզմի ժամանակ
ԽՍՀՄ-ում, երբ Հոկտեմբերյան սոցիալիստական մեծ հեղափոխության հետևանքով վերացավ հին պետական ապարատը՝ ժողովրդից վեր ու նրա նկատմամբ իշխող դիրքում գտնվող արտոնյալ չինովնիկությունը, ԿԳԿ-ի 1917 թվականի նոյեմբերի 10(23)-ի դեկրետով վերացվեցին դասային արտոնությունները, 1918 թվականից պետական բոլոր ծառայողների ու բանվորների համար սահմանվեցին աշխատանքային հավասար պայմաններ, կիրառվեց աշխատանքային միասնական օրենսդրություն։ ԽՍՀՄ քաղաքացիներն իրավունք ունեն բողոքարկել ցանկացած ծառայողի սխալ գործունեությունը։ Պետական ապարատի աշխատողները՝ պետական ծառայողները, մշտական կամ ժամանակավոր պաշտոններ են զբաղեցնում ընտրությամբ, նշանակմամբ կամ մրցույթով և իրենց կատարած աշխատանքի համար վարձատրվում են։ Ձևավորվեց խորհրդային նոմենկլատուրան։
Պետական ծառայության հիմնական խնդիրը պետական ֆունկցիաների կատարումն է։ Ըստ իրականացվող ֆունկցիաների, պետական ծառայողները դասակարգվում են՝ Նախատեսվում է պետական ծառայության հետագա դեմոկրատացում, կառավարման դեմոկրատական հիմունքների զարգացում, ընտրական և ներկայացուցչական մարմիններին ու ընտրողներին հաշվետու լինելու սկզբունք։
Ծանոթագրություններ
Կատեգորիա:Քաղաքացիական ծառայություն Կատեգորիա:Պետական ծառայություն Կատեգորիա:Վարչական իրավունք Կատեգորիա:Իրավական նորմեր Կատեգորիա:Աշխատանք Կատեգորիա:Քաղաքական տնտեսագիտություն Կատեգորիա:Պետական կառավարում Կատեգորիա:Քաղծառայողներ Կատեգորիա:Պետության և իրավունքի տեսություն Կատեգորիա:Ծառայության ոլորտի մասնագիտություններ Կատեգորիա:Պետական ապարատ Կատեգորիա:Կառավարության մասնագիտություններ
Ճառընտիր (941)
Ճառընտիր (941), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 941 թվի տակ։ Ձեռագիրը գրվել է 1689 թվականին։ Գրիչը և ստացողը եղել է Տեր Գրիգորը։ Գրված է թղթի վրա, որը ունի 27x20,5 սմ չափս։ Ձեռագիրը կազմված է 343 թերթից։ Գրված է երկսյուն, միասյուն, նոտրգիրով։ Ունի 6 մանրանկարներ։ Կազմը` կաշեպատ տախտակ ։
Ծանոթագրություններ
Կատեգորիա:Մատենադարանի ձեռագրեր
Սամոյլիչի
Սամոյլիչի (Самійличі), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Սամոյլիչի գյուղում բնակվում էր 398 մարդ։ Բնակավայրը զբաղեցնում է 0,835 կմ² տարածք։ Բնակչության խտությունը կազմում էր 476,65 մարդ/կմ²։
Առևտրային կապիտալ
Պատմություն
Ավատատիրության կազմալուծման շրջանում այն ակտիվորեն նպաստեց կապիտալիստական ​​արտադրության եղանակի ձևավորմանը՝ արագացնելով փոքր արտադրողների կործանումը, ներգրավելով ավատատերերի բնատնտեսությունը շուկայական հարաբերություններում՝ այն ստորադասելով շահույթի և հարստացման նպատակներին։ Առևտրային կապիտալը կարևոր դեր խաղաց տարածաշրջանների և երկրների միջև տնտեսական կապերի զարգացման, ազգային և համաշխարհային շուկայի ձևավորման գործում ։
Գրհամ բերդ
Գրհամ, բերդ Արցախի Հանրապետությունում։
Գրհամը, որի անունը տարածվել էր ողջ գավառի վրա, տարածքի գլխավոր բերդերից մեկն էր և կարևոր դեր է կատարել Սյունյաց իշխանության (821-987 թթ.) և Սյունյաց թագավորության գոյության ընթացքում (987-1170 թթ.) ։ Խաչենի իշխան Հասան Գեռաքարեցու (1166-70) օրոք սելջուկները նվաճել են Սյունյաց թագավորության վերջին հենակետերը՝ Գրհամը, Գեղին, Կաքավաբերդը և Բաղաբերդը։
Ծանոթագրություններ
Կատեգորիա:Հայկական բերդեր և ամրոցներ (Արցախ) Կատեգորիա:9-րդ դարի հայկական բերդեր և ամրոցներ
Նադեժդինո (գյուղ, Բելեբեևսկի շրջան)
Նադեժդինո (Надеждино, Надеждино), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 515 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Նիլս Լիդհոլմ
Նիլս Լիդհոլմ (Nils Liedholm, հոկտեմբերի 8, 1922, Վալդեմարսվիկ, Շվեդիա - նոյեմբերի 5, 2007, Կուկարո Մոնֆերրատո, Իտալիա), շվեդ նախկին ֆուտբոլիստ և մարզիչ, ով հանդես է եկել շվեդական մի շարք ակումբներում, իտալական «Միլանում» և Շվեդիայի ազգային հավաքականում։
Արտաքին հղումներ
Կատեգորիա:Շվեդ ֆուտբոլիստներ Կատեգորիա:Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռոմա ՖԱ մարզիչներ Կատեգորիա:Միլան ՖԱ մարզիչներ Կատեգորիա:Ֆիորենտինա ՖԱ մարզիչներ Կատեգորիա:Շվեդիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի լեգեոներ ֆուտբոլիստներ
Դորոժկինո (գյուղ, Վելիժսկի շրջան)
Դորոժկինո (Дорожкино), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Բելոգորիլսկի գյուղական խորհուրդ (Լոխվիցկի շրջան)
Բելոգորիլսկի գյուղական խորհուրդ  (Білогорільська сільська рада), Ուկրաինայի Պոլտավայի մարզի Լոխվիցկի շրջանում ։
2001 թվականի տվյալներով Բելոգորիլսկի գյուղական խորհրդում բնակվում էր 569 մարդ։ Բնակավայրը զբաղեցնում է 45,00 կմ² տարածք։ Բնակչության խտությունը կազմում էր 12,65 մարդ/կմ²։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1923 թվականին հիմնադրված բնակավայրեր
Կանգառ գնացք
Կանգառ գնացքներ, որոնք կանգ են առնում բոլոր, կամ գրեթե բոլոր կայարաններում։ Այն հաճախ նույնացվում է տարածաշրջանային գնացքների հետ։
Ադափազար
Ադափազար (Adapazarı), քաղաք է Թուրքիայի հյուսիս-արևմտյան մասում, Սաքարյայի մարզում, Բոսֆորից մոտ 120 կմ արևելք, Սաքարիա գետի ձախ ափին։ Ըստ 2008 թ.-ի տվյալների քաղաքի բնակչությունը կազմում է 377 683 մարդ։ Ադափազարում կա Տոյոտա ավտոապրանքանիշի գործարան։
Կանգառ գնացք
Սարքավորման բնութագրերը
Կանգառ գնացքների ծառայությունների համար, հաճախ օգտագործվում է կարճ և փոքր վագոններով շարժակազմ, որը հարմարացված է այն երթուղիների համար, որի հեռավորությունները սահմանափակ են։ Ավելի մեծ հեռավորության սարքավորումների համեմատ, սա սովորաբար ունի 2-ից ավելի դռներ, որոնք գրեթե միշտ լայն արտաքին ունեն, դռների հարևանությամբ ավելի բաց տարածություն, որը ծառայում է նաև որպես զբաղվածության ժամանակ տեղ՝ կանգնելու համար։ Սարքավորումը կարող է արագորեն արագանալ և արգելակել։ Կանգառ գնացքները ուղևորների կամար ավելի քիչ հարմարավետ են, քան երկար հեռավորությունների համար օգտագործվող սարքավորումներ. հաճախ ներքին դռներ չկան, նստատեղերն ավելի պարզ են և սննդի և խմիչքի հարմարություններ չկան։ Երբեմն չկա 1-ին դասար, երբեմն էլ զուգարան։
Ադափազար
Պատմություն
Սկզբնապես Ադափազարը եղել է փոքրիկ գյուղ, որ հիմնադրել էին XIV դարում Լենկթեմուրի արշավանքի ժամանակ Սեբաստիայից գաղթած հայերը, ցամաքած լճի տեղում՝ կոչելով Տոնիկաշեն (գյուղի առաջնորդի անունով)։ Հետագայում հայեր են եկել Ակնից, Թոքաթից, Պարսկաստանից և Եվրոպայից, ավելի ուշ՝ Կեսարիայից, Պարտիզակից և այլն։ Թուրքերը Ադափազարում բնակություն են հաստատել, երբ այդ հայկական բնակավայրը շեն գյուղաքաղաք է դարձել, այնուհետև շրջակա վայրերից եկել են հույներ։ Կ. Պոլսի գրավումից հետո թուրքերը երկրի վարչական բաժանումը որոշելիս գյուղաքաղաքն անվանել են «Ադա» (կղզի), իսկ որոշ ժամանակ նաև՝ «Սամըրսագ Ադասը» («Սխտորի կղզի», շատ սխտոր արտադրելու համար)։ Ավելի ուշ, որպես բանուկ շուկա, անվանել են Ադաբազար։
Կանգառ գնացք
Սարքավորման բնութագրերը
Բացի այս ամենից, կանգառ գնացքների համար չի օգտագործվում շարժակազմ, որի տեղափոխման համար պարտադիր լոկոմոտիվի է անհրաժեշտ։
Ադափազար
Ադափազարը Մեծ եղեռնի ժամանակ
Մեծ եղեռնի նախօրեին Ադափազարն ուներ 30.000 բնակիչ, կեսից ավելին՝ հայեր, որոնք զբաղվում էին առևտրով, արհեստներով, երկրագործությամբ, պտղաբուծությամբ և շերամապահությամբ։ Ունեին հատուկ խոսվածք։
Կանգառ գնացք
Եվրոպայում
Օրինակ Նիդեռլանդական երկաթուղիները (NS) օգտագործում են «Sprinter» անվանումը՝ այն դարձնելով Նիդեռլանդներում կանգառ գնացքների ամենատարածված օգտագործումը, որը նաև պատկանում է Նիդեռլանդերի գլխավոր երկաթուղային ցանցին: Նիդեռլանդների այլ երկաթուղային ընկերություններ, որոնք աշխատում են միայն տարածաշրջանային գծերով, օգտագործում են «կանգառ գնացք» տերմինը։ Arriva- ն, Ֆրիսլանդի, Խրոնինգենի, Խելդերլանդի և Լիմբուրգի մարզերի գնացքների համար, օգտագործում է «Regionale Sprinter (RS») տերմինը, որը թարգմանաբար նշանակում է «Տարածաշրջանային կանգառ գնացք»։
Ադափազար
Ադափազարը Մեծ եղեռնի ժամանակ
Հայերը կենտրոնացել էին եկեղեցիների անուն կրող չորս թաղամասերում՝ Ս. Հրեշտակապետի, Ս. Կարապետի, Ս. Լուսավորչի և Ս. Ստեփանոսի։ Յուրաքանչյուր եկեղեցի ուներ տղաների և աղջիկների նախակրթարաններ և մանկապարտեզներ՝ Արամյան-Գայանյան, Ներսեսյան-Սանդուխտյան, Ռուբինյան-Հռիփսիմյան և Մեսրոպյան-Նունյան։ 1909 թվականին բացվեց կենտրոնական երկրորդական վարժարանը՝ տղաների համար, իսկ 1912 թվականին՝ աղջիկների լրացուցիչ դասընթացը։ Գործում էր նաև «Մանուշակ» մանկապարտեզ-նախակրթարանը և բողոքականների «Հայուհեաց» իգական գիշերօթիկ վարժարանը։ Յուրաքանչյուր թաղ ուներ թաղական խորհուրդ։ Առաջին համաշխարհային պատերազմից առաջ Ա-ում հայերն ունեին իրենց հասարակական կազմակերպությունները. Կրթասիրաց ընկերությունը, Ընթերցասիրաց միությունը՝ հարուստ գրադարան-ընթերցարանով, Ազգային ժողովատեղիի միությունը։
Կանգառ գնացք
Եվրոպայում
1977 թ.-ի բացումից ի վեր «Sprinter» անվանումը Զուտերմերցիները օգտագործում եին Զուտերմեր քաղաքային գծի գնացքների համար, որտեղ աշխատում էր «Sprinter» սարքավորումների տեսակը։ Ավելի ուշ, NS- ն օգտագործեց այս անունը, գնացքի այդ տեսակը նշելու համար։ 1980-ականների սկզբից, սա անվանվեց NS-ում գնացքների բոլոր այն ծառայությունների համար, որոնք իրականացվում էին ժամանակակից կանգառ գնացքների կողմից, այսինքն՝ 1974 թվականից հետո կառուցված կանգառն գնացքների միջոցով։ 2011 թվականից ի վեր NS-ն օգտագործում է այս անվանումը կանգառ գնացքների տեղական բոլոր ծառայությունների համար ՝ անկախ օգտագործվող շարժակազմի տեսակից:Բելգիական երկաթուղիների ազգային ընկերությունը (NMBS) այժմ օգտագործում է «տեղական գնացք» կամ «L- գնացք» անվանումը։ Մինչեւ 1984 թ., օգտագործվում էր «omnibus» անվանումը մի կարճ ժամանակով։ Բրյուսելի տարածաշրջանային էքսպրես ցանցում (GEN) գնացքները շարժվում են «S- գնացքի» անվան տակ։ S- ը նշանակում է (ենթ) քաղաքային, քաղաքային, արագ կամ ֆրանսիական արվարձան։ Այս տեսակի գնացքը նախկինում կրում էր «CR-գնացք» անվանումը (CityRail գնացք)։ 2018-ի սեպտեմբերից L-գնացքները չորս խոշոր քաղաքների ՝ Անտվերպենի, Շարլերուայի, Խենտի և Լաուկի շրջակայքում նույնպես անվանվում են «S-գնացքներ»։ Մինչև 2012 թ. Ժամանակացույցը, NMBS- ը մտածում էր «IR», «CR» և «L» գնացքների փոխարեն օգտագործել «Omnirail» անվանումը։
Այլ երկրներում «տարածաշրջանային» բառը հաճախ ճանաչելի է կանգառ գնացքների առումով։ Ի հետ միասին «inter» կամ «express», դա սովորաբար վերաբերում է փոքր - ինչ ավելի երկար հեռավորությունների ծառայությունների համար, բայց Ֆրանսիայում «Express»-ը օգտագործվում է տարբերակել այս գնացքի ծառայությունը մետրոյից։ «Commuter train» տերմինը օգտագործվում է անգլախոս երկրներում։ Բառացիորեն սա նշանակում է «քաղաքային գնացք»։
Ադափազար
Քույր քաղաքներ
Կատեգորիա:Թուրքիայի քաղաքներ Կատեգորիա:Սաքարյայի մարզ
Կանգառ գնացք
Մանրունքներ
Հանրաճանաչ կանգառ գնացքը որոշ երկրներում հայտնի է նաև որպես «դանդաղ գնացք»։
Հղումներ
Կատեգորիա:Գնացքներ
Կատեգորիա:Հանրային տրանսպորտ Կատեգորիա:Տրանսպորտի տեսակներ
Նիկոլաս Կիֆեր
Նիկոլաս Կիֆեր (Nicolas Kiefer, ծնվել է 1977 թվականի հուլիսի 5, Հոլցմինդեն, Ներքին Սաքսոնիա, Գերմանիա), գերմանացի նախկին պրոֆեսիոնալ թենիսիստ։ Նա դուրս է եկել 2006 թվականի Ավստրալիայի բաց առաջնության կիսաեզրափակիչ և Ռայներ Շուտլերի հետ միասին արծաթե մեդալ է շահել 2004 թվականի Աթենքի Օլիմպիական խաղերի զուգախաղի մրցաշարում։ Կարիերայի ընթացքում նրա լավագույն արդյունքը եղել է թիվ 4 ռակետ, որին նա հասել է 2000 թվականի հունվարին։
Ընդհանուր տեղեկություն
Նիկոլաս Կիֆերը ծնվել է 1977 թվականի հուլիսի 5-ին գերմանացու և ֆրանսուհու ընտանիքում։ Դպրոցն ավարտել է 1997 թվականին, նախքան պրոֆեսիոնալ թենիս անցնելը։ 2010 թվականին Նիկոլասի ընկերուհի Աննա ծննդաբերել է դուստր՝ Մաբել Էմիլիեն ։
1995-2005 թվականներ
Կիֆերը համարվել է ականավոր պատանի թենիսիստ։ Նա հաղթանակ է տարել Ավստրալիայի և ԱՄՆ բաց առաջնությունների պատանեկական մրցաշարերում, եղել է Ուիմբլդոնի մրցաշարի և Ֆրանսիայի բաց առաջնության պատանեկական մրցաշարերի եզրափակիչի մասնակից, եղել է պատանիների աշխարհի թիվ 2 ռակետ, 1995 թվականին, 18 տարեկան հասակում։
2000 թվականի հունվարի 10-ին երկրորդ անգամ հասել է Ավստրալիայի բաց առաջնության քառորդ եզրափակիչ, որից հետո զբաղեցրել է Համաշխարհային դասակարգման աղյուսակի 4-րդ հորիզոնականը՝ բարձրագույն ցուցանիշը կարիերայի ընթացքում։
2006-2007 թվականներ
Կիֆերը հայտնի է դարձել 2006 թվականի հունվարի 25-ին, Ավստրալիայի բաց առաջնության քառորդ եզրափակիչ հանդիպման ժամանակ։ Սեբաստիան Գրոժանի հետ հինգ սեթանոց մարաթոնյան հանդիպման որոշիչ սեթի ժամանակ Կիֆերը ռակետը նետել է ցանցի կենտրոն։ Գրոժանը կորցրել է կենտրոնացումը և գնդակով հարվածել ցանցին։ Գրոժանը բողոքարկել է, որ ռակետը շաղել է իր ուշադրությունը։ Մրցավար Կառլոս Բեռնարդեսն ասել է, որ ինքը չի հավատում, որ գործողությունը եղել է մտածված և նշել, որ Գրոժանն արդեն հարվածել էր գնդակին, մինչ ռակետի նետելը և այն չէր կարոց ազդեցություն ունենալ։ Վերջ ի վերջո, Գրոժանը պերտվել է հինգերորդ սեթում և Կիֆերը դուրս է եկել կիսաեզրափակիչ, որտեղ նրան պարտության է մատնել 2004 թվականի մրցաշարի հաղթող Ռոջեր Ֆեդերերը։
Կիֆերը 2006 թվականի Ֆրանսիայի բաց առաջնության ընթացքում վնասել է դաստակը և մրցաշարերին վերադարձել է 2007 թվականի հուլիսի 5-ին, ATP վարկանիշային աղյուսակում իջնելով 404-րդ հորիզոնական։ Նա հայտարարել է, որ ինքը «հոգնել է սպասելուց և կրկին սկսել է ճանապարհորդել և տեսնել իր անունը ցուցատախտակի վրա»։ Կիֆերը վերադարձել է 2007 թվականի Gerry Weber Open մրցաշարի նախօրյակին, առաջին շրջանում պարտվելով ապագա հաղթող Տոմաշ Բերդիխին։ Ուիմբլդոնի մրցաշարում նա հասել է երրորդ շրջան՝ 30-րդ դասակարգված Ֆիլիպո Վոլանդրիի և Ֆաբրիս Սանտորոյի նկատմամբ հաղթանակներից հետո, սակայն այնտեղ չորս սեթում, որից երեքը թայ-բրեյքներում, պարտվել է Նովակ Ջոկովիչին։ Նյուպորտի մրցաշարում նա պարտվել է առաջին շրջանում։ Վնասվածքից վերադառնալուց հետո իր չորրորդ մրցաշարում՝ Լոս Անջելեսում, նա հասել է մինչև կիսաեզրափակիչ, որտեղ պարտվել է Ռադեկ Շտեպանեկին։ Բացի այդ, նա հաջող ելույթ է ունեցել 2007 թվականի Մադրիդի «Մասթերս» մրցաշարում, որտեղ նա քառորդ եզրափակիչում հաղթել է 5-րդ դասակարգված Ֆերնանդո Գոնսալեսին և կիսաեզրափակիչում պարտվել է 1-ին դասակարգված Ռոջեր Ֆեդերերին՝ 6-4, 6-4։
2008 թվական
2008 թվականի մրցաշրջանը նա անհաջող է սկսել, Ավստրալիայի բաց առաջնության առաջին շրջանում պարտվելով աշխարհի նախկին թիվ 1 ռակետ Խուան Կառլոս Ֆեռերոյին, Ինդիան Ուելսի «Մասթերս»-ում՝ Դուդի Սելային, Մայամիի «Մասթերս»-ի երրորդ շրջանում՝ աշխարհի թիվ 2 ռակետ Ռաֆայել Նադալին, Մոնտե Կարլոյի «Մասթերս»-ի երկրորդ շրջանում՝ Ֆիլիպ Կալշրայբերին, Հռոմի «Մասթերս»-ի առաջին շրջանում՝ Խուան Կառլոս Ֆեռերոյին։ Նրա առաջին նշանակալից արդյունքը եղել է Համբուրգի «Մասթերս» մրցաշարի քառորդ եզրափակիչը՝ աշխարհի թիվ 10 ռակետ Ստանիսլաս Վավրինկայի և թիվ 4 ռակետ Նիկոլայ Դավիդենկոյի նկատմամբ հաղթանակներից և երեք սեթում Անդրեաս Սեպիին պարտվելուց հետո։ Ուիմբլդոնի մրցաշարի երրորդ շրջանում նա պարտվել է Ռաֆայել Նադալին։ 2008 թվականի մրցաշարջանի ընթացքում նա Տորոնտոյի «Canada Masters» մրցաշարում, 31 տարեկան հասակում և վարկանիշային 37-րդ հորիզոնականում գտնվելով, հասել է կարիերայում իր առաջին եզրափակիչին «Մասթերս» մրցաշարերում, նախկին 73 փորձերի ընթացքում հասնելով միայն կիսաեզրափակիչ 1999 և 2004 թվականների «Canada Masters»-ում (պարտվել է Թոմաս Յոուհանսոնին և Էնդի Ռոդիկին) և 2007 թվականի Մադրիդի «Մասթերս»-ում (պարտվել է Ռոջեր Ֆեդերերին)։ Եզրափակիչի ճանապարհին նա հաղթել է Մարդի Ֆիշին՝ 7-5 7-6 (4), 15-րդ դասակարգված Միխայիլ Յուժնիին՝ 7-6 (4) 7-5, 4-րդ դասակարգված Նիկոլայ Դավիդենկոյին՝ 4-6 6-4 6-4, 7-րդ դասակարգված Ջեյմս Բլեյքին՝ 6-1 6-2, և Ժիլ Սիմոնին՝ 6-7 (4) 6-3 7-6 (5)։ Եզրափակիչում նա պարտություն է կրել Ռաֆայել Նադալից՝ 6-3, 6-2։ Իր այդ հաջողության արդյունքում նա կրկին վերադարձել է Թոփ 20, զբաղեցնելով 19-րդ հորիզոնականը։
2009-2010 թվականներ
2010 թվականի մրցաշրջանում նա մասնակցել է ընդամենը հինգ մրցաշարի, որից չորսում պարտվել է առաջին իսկ շրջանում, իսկ մեկում՝ երկրորդ շրջանում։ Այնուհետև նա դադարեցրել է մասնակցությունը պրոֆեսիոնալ մրցաշարերում և հայտարարել պրոֆեսիոնալ կարիերայի ավարտի մասին։
Արտաքին հղումներ
Կատեգորիա:Գերմանացի թենիսիստներ Կատեգորիա:Մեծ սաղավարտի (թենիս) մրցաշարեր Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:2004 թվականի Ամառային օլիմպիական խաղերի արծաթե մեդալակիրներ
Ռոանե շրջան (Արևմտյան Վիրջինիա)
Ռոանե շրջան (Roane County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 254 կմ² է, բնակչությունը՝ 14, 926 մարդ (2010 թ. տվյալներով)։ Շրջկենտրոնն է Սփենսեր բնակավայրը։ Կազմավորվել է 1856 թ.։
Ֆրեդերիկ Բաստիա
Ֆրեդերիկ Բաստիա (Frederic Bastiat, ), ֆրանսիացի ազատական տնտեսագետ, ազատ առևտրի կողմնակից։ Ազատ ձեռնարկատիրությունը համարում էր հասարակության մեջ սոցիալական ներդաշնակություն հաստատելու վճռորոշ պայման։ Աշխատանքի և կապիտալի փոխշահավետ համակեցության թեզի կողմնակից, ավստրիական դպրոցի նախորդը։
Կենսագրություն
Երբ Ֆրեդերիկը 25 տարեկան էր, պապը մահացավ՝ թողնելով նրան ամբողջ կարողությունը։ Բաստիան գործը հանձնեց վարձու մենեջերին և զբաղվեց կրթությամբ ու գիտական հետազոտություններով։ Կրթության և գիտության մեջ նրա ընկերը Ֆելիքս Կուդրյուն էր (Felix Coudray)՝ նրա հետ զրույցներում և վեճերում Բաստիան ձևակերպեց իր տեսության հիմնական դրույթները։
Բաստիայի առաջին տպագիր աշխատանքը թվագրվում է 1834 թվականով և նվիրված է Բորդոյի և Հավրի վաճառականներին, ովքեր պահանջում էին վերացնել գյուղատնտեսական ապրանքների ներմուծման տուրքերը և, միևնույն ժամանակ, դրանց ավելացումը արդյունաբերական ապրանքների վրա։ Ապացուցելով տուրքերի ամբողջական վերացման համընդհանուր օգուտը՝ Բաստիան հանդես եկավ իր հայտնի կարգախոսով. «Դուք բարիքներ եք պահանջում ընտրյալների համար, ես՝ բարեկեցություն բոլորի համար»։
Բաստիայի աշխատանքները հաջողություն բերեցին նրան միայն 1844 թվականին, երբ նա «Անգլիական և ֆրանսիական տուրքերի ազդեցության մասին» բրոշյուրն ուղարկեց ֆրանսիական առաջատար Journal des Economistes հանդեսին։ Բաստիան հայտնի դարձավ ազատ առևտրի կեղմնակից ֆրանսիական և անգլիական գործարար շրջանակներում, և նա լայնորեն պահանջված էր որպես հանրային խոսնակ ակադեմիական և գործարար միջավայրում։ 1846 թվականին նա դառնում է Ֆրանսիական ակադեմիայի թղթակից անդամ, 1848 թվականին ընտրվել է Ֆրանսիայի Ազգային ժողովի պատգամավոր, սակայն, տուբերկուլյոզի ծանր ձևի պատճառով, նա այլևս չէր կարող հասարակության առջև ելույթ ունենալ։ Բաստիայի հիմնական աշխատանքները մշակվել և տպագրվել են նրա կողմից 1850 թվականին, նույն տարվա դեկտեմբերին նա մահացավ տուբերկուլյոզից։
Բաստիայի կապիտալի տեսությունը
Բաստիան ստեղծեց իր գործերը 1848-1849 թվականների հեղափոխությունների ժամանակ։
Նրա հետ միաժամանակ իր մասին հայտարարեց Կառլ Մարքսը։ Սակայն, երկու տնտեսագետների դիրքերը տրամագծորեն հակառակ էին։
Բաստիայի առակները
Բաստիան հայտնի է օրինակներով-առակներով, որոնք բացատրում են նրա աշխատանքները և մտել են ժամանակակից տնտեսագիտության դասընթացների ուսուցողական ապարատներ։
Մոմ արտադրողների խնդրագիր
Մոմեր, լամպեր, մոմակալներ, փողոցային լույսեր, ածխածնի հեռացման աքցաններ, կրակմարիչներ, մոմի ճարպ, սպիրտ արտադրողներից։
Պարոնայք Պատգամավորների պալատի անդամներին.
-Մենք տառապում ենք անտանելի մրցակցությունից ոչ հայրենական արտադրողների կողմից, որոնք ողողել են մեր ներքին շուկան հեքիաթային ցածր գներով։ Երբ հայտնվում է, մեր առևտուրը դադարում է, և արդյունաբերության մի ամբողջ ճյուղ լիովին անկում է ապրում։ Այդ մրցակիցը Արեգակն է։
Մենք խնդրում ենք օրենք ներկայացնել բոլոր պատուհանները փեղկերով, վարագույրներով փակելու մասին։ Եթե ​​մեր երկրում ապահովվի բնական լույսի առավելագույն հնարավոր փակումը, ապա մենք կստեղծենք արհեստական ​​լուսավորության պահանջարկ։ Ներքին արտադրանքի սպառումը կաճի, և այդպիսով կաճի խոզի ճարպի համար խոշոր եղջերավոր անասունների թիվը, ինչը նշանակում է մարգագետինների, մսի, կետերի որսի, բեռնափոխադրումների և նավատորմի աճ ։
Առակ երկաթուղու մասին
Այն առաջին անգամ շարադրվել է «Տնտեսական սոֆիզմներ» գրքում (1845)։ Երկու երկրների միջեւ երկաթուղու կառուցումը նպաստում է արտերկրից մրցակցային ապրանքների մուտքին, և ի վերջո իջեցնում է գները։ Սպառողներն անհերքելիորեն շահում են։ Արտադրողները պահանջում են արտաքին առևտրի սահմանափակումներ, օրինակ՝ մաքսատուրքերի տեսքով։
Պետությունը նրանց ընդառաջում է, արդյունքում գնի մակարդակը բարձրանում է՝ առնվազն մինչև «դեպի երկաթուղիներ» մակարդակի։
1. Սպառողի տեսակետից ճանապարհի կառուցումը ոչ մի կերպ չի հեշտացրել նրա կյանքը։ Սպառողն իրավունք ունի հարցնել. Ինչու՞ է դա ընդհանրապես անհրաժեշտ։
2. Պետության տեսակետից ճանապարհի կառուցումը բարիք է, քանի որ տուրքերի վճարման միջոցով բոլոր տնտեսական օգուտները գանձվեցին գանձապետարան։
Կոտրված պատուհանի պարադոքսը
Առաջին անգամ նկարագրվել է «Ինչն է տեսանելի և ինչը չի երեւում» բրոշյուրում (1850)։ Տղան կոտրեց հացատան պատուհանը։ Հացթուխը ստիպված էր վարձել ապակեգործ։ Արժեքավոր իրերի ոչնչացումը առաջացրեց ապակեգործի ծառայությունների պահանջարկ։ Սա այն է, ինչ տեսնում է յուրաքանչյուր արտաքին դիտորդ՝ ապակեգործը հարստացել է։
Սակայն, եթե համակարգը դիտարկենք ավելի լայն ձևով, ապա այն փողը, որը հացթուխը ծախսել է նոր ապակու վրա, չի կարողացել այլ կերպ ծախսել, օրինակ՝ նոր կոշիկների վրա։
Առանց փողի մնացած կոշկակարը դա այն է, ինչը չի երևում։
Եթե ​​վերցնենք ամբողջ համակարգը, ապա չկոտրված ապակու դեպքում, հացթուխը կունենար և՛ բաժակ, և՛ կոշիկ, իսկ կոտրվածի դեպքում՝ միայն ապակի։ Այսպիսով, հասարակությունն ընդհանուր առմամբ կորցրել է ապակու արժեքը, ինչը ցանկացած ոչնչացման անտեսանելի արդյունք է։
Իրական կյանքում տղայի դերը կատարում է պետությունը (քանի որ արգելքը հավասարազոր է ոչնչացման), իսկ ապակեգործի դերը՝ ձեռնարկատերերի խմբերը, որոնք ազդում են պետական ​​քաղաքականության վրա (տես՝ լոբբինգ)։
Ծանոթագրություններ
Կատեգորիա:Ֆրանսիացի տնտեսագետներ Կատեգորիա:Ֆրանսիացի փիլիսոփաներ Կատեգորիա:Ֆրանսիայի քաղաքական գործիչներ Կատեգորիա:Տուբերկուլոզից մահացածներ Կատեգորիա:Ֆրանսիացի գրողներ Կատեգորիա:Ֆրանսալեզու գրողներ
Էկվադորի հրաբուխներ
Էկվադորի հրաբուխներ, աշխարհագրական առումով գտնվում են երկու հիմնական տարածքներում՝ էկվադորյան Անդերում և Գալապագոսյան կղզիներում։
Անդեր
Աղյուսակում ներկայացված են հրաբուխներ, որոնք գտնվում են Էկվադորի մայրցամաքային մասում՝ ըստ ծովի մակերևույթից ունեցած բարձրության նվազման կարգի։ Հրաբուխների մեծ մասը (8) գտնվում են Պիչինչա նահանգում։ Հրաբուխները հիմնականում պատկանում են ստրատոհրաբուխների տիպին։
Գալապագոսյան կղզիներ
Գալապագոսյան կղզիների հրաբուխները պատկանում են վահանային հրաբուխների դասին։ Աղյուսակում հրաբուխները ներակայացված են ըստ ծովի մակերևույթից ունեցած բարձրության նվազման կարգի՝
Ծանոթագրություններ
Կատեգորիա:Հրաբուխների ցանկեր Կատեգորիա:Էկվադորի հրաբուխներ
Մոլոկիո
Բնակչության թվաքանակը 2014 թվականի տվյալներով եղել է 2.591, բնակչության խտությունը կազմել է 76 մարդ/կմ²։ Զբաղեցնում է 37 կմ² տարածք։ Փոստային ինդեքսն է՝ 89010։ Հեռախոսային կոդը՝ 0966։
Սուրբ Հովսեփ նշանվածը հարգվում է որպես կոմունայի հովանավոր։ Տոնը նշվում է մարտի 19-ին է։
Ժողովրդագրություն
Բնակչության թվաքանակի փոփոխությունները.
Զեդա Սամեբա
Զեդա Սամեբա (ზედა სამება), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում ։
Դիրք
Գտնվում է ծովի մակարդակից 80 մետր բարձրության վրա։
Մոլոկիո
Արտաքին հղումներ
Կատեգորիա:Իտալիայի քաղաքիներ
Զեդա Սամեբա
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 597 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քոբուլեթի շրջան Կատեգորիա:Աջարիայի բնակավայրեր
Գրադիշկա-Բանյա Լուկա մայրուղի
Գրադիշկա-Բանյա Լուկա մայրուղի (Autoput Gradiška–Banja Luka / Аутопут Градишка — Бања Лука), մայրուղի Բոսնիա և Հերցեգովինայում, եվրոպական E661 երթուղու մաս, որը կապում է Գրադիշկա քաղաքը Բանյա Լուկա քաղաքի հետ։ Այն ներառում է չորս հանգույցներ (Մախոլյանյան ոլորան, Կրնետե ոլորան, Բերեկի ոլորան և Չատրնյա ոլորան) և երկու թունել (Լակտաշի և Կլաշնիցե)։ Ընդհանուր երկարությունը 32,1 կմ է։ Մախովլյանյան ոլորանը երթևեկության համար բացվել է 2012 թվականի մայիսի 15-ին, այն ունի լրացուցիչ ելք դեպի Դոբոյ ։ Կրնետե ոլորանի վրա ճանապարհ կա դեպի Ալեքսանդրովաց (Լակտաշի), Բերեկ ոլորանում` դեպի Նովու Տոպոլա, Չատրնե ոլորանով` ելք դեպի Կոզարսկա Դուբիցա-Գրադիշկա մայրուղի։ 2015 թվականի մարտի 16-ից ճանապարհի ուղեվարձը դարձել է վճարովի և տատանվում է 2-ից 10 փոխարկելի մարկ (1-ից մինչև 5 եվրո)։
Շինարարություն
Մայրուղու շինարարությունը սկսվել է 2004 թվականի սեպտեմբերի 8-ին։ Նախատեսված ավարտի ժամկետը ի սկզբանե եղել է 2008 թվականը, սակայն Կլաշնիցայից Մախովլյանա տանող ճանապարհի 5,6 կմ հատվածը բացվել է միայն 2011 թվականին։ Գրադիշկայից 26,5 կմ հատվածը բացվել է 2011 թվականի նոյեմբերի 30-ին ։
Անվանում
Բոսնիա և Հերցեգովինայի Դաշնության միջև լուրջ քաղաքական հակասությունների պատճառով և Սերբական Հանրապետության ավտոմայրուղին ներկայումս չունի պաշտոնական համար ըստ անվանացանկի, սակայն մայրուղու վրա օգտագործվում է ընդհանուր եվրոպական համարակալումը E661: Մայրուղուն A2 համարի տրամադրման հարցը մնում է բաց, քանի որ նույն անունով ավտոճանապարհը կառուցվում է Բրչկո և Տուզլա քաղաքների միջև։
Հղումներ
Կատեգորիա:Բոսնիա և Հերցեգովինա Կատեգորիա:Ճանապարհաշինություն
Սան Վիսենտե դե լա Սոնսիեռա
Սան Վիսենտե դե լա Սոնսիեռա (San Vicente de la Sonsierra), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 48,56 կմ2 տարածք։ Բնակչությունը կազմում է 1133 մարդ (2010 թվականի տվյալներով)։ Գտնվում է պրովինցիայի վարչական կենտրոնից 35 կմ հեռավորության վրա։
Կատեգորիա:Իսպանիայի բնակավայրեր
Պունշ
Պատմություն
Պունշն առաջին անգամ հայտնվեց Հնդկաստանում, անունը ծագում է հինդի panch («հինգ») բառից (և ծագում է սանսկրիտի panchan-s) բառից ։ Դա 5 բաղադրիչներից՝ ռոմից, շաքարից, լիմոնի հյութից, տաք ջրից և թեյից պատրաստված տաք խմիչք էր։ Հնդկաստանում խմիչքը կոչվում էր paantsch:
17-րդ դարի սկզբին բրիտանական Օստ Իդնիայի ծովագնացները Հնդկաստանից  պունշը ներկրեցին Անգլիա և այնտեղից այն տարածվեց Եվրոպայում։ Սկզբում այն պատրաստում էին բրենդիի և գինու հիման վրա, քանի որ ռոմը հայտնի դարձավ միայն XVII-րդ դարի վերջին։ Առաջին անգամ «պունշ» (punch) տերմինը գրանցվեց բրիտանական փաստաթղթերում 1632 թվականին։
Ժամանակի ընթացքում պունշի պատրաստման եղանակները շատացան և դրանց համար միակ ընդհանուր բանը դա մրգային հյութն է, որը մտնում է բոլորի բաղադրության մեջ։ Պունշը երբեմն մատուցում են սառը կամ պատրաստում են նույնիսկ ոչ ալկոհոլային կոկտեյլ զանազան մրգային հյութերից, թարմ կամ պահածոյացված հատապտուղներից և մրգերից, որը նույնպես պունշ է կոչվում։
Ռոմի պունշ
Ռոմով պատրաստվում է «պլանտատորի պունշ» (Planter’s Punch), բարբադոսյան ռոմի պունշ (Bajan Rum Punch), կարիբյան ռոմի պունշ (Caribbean Rum Punch): «Ամենաիսկական» ռոմի պունշերը՝ պլանտատորի և բարբադոսյանն են։
Բարբադոսյան պունշը պատրաստվում է ռոմի պունշի պատրաստման ամենահին բաղադրատոմսերից մեկով։ Դրա բաղադրատոմսը հանգավորված է՝ «One of Sour, Two of Sweet, Three of Strong, Four of Weak», ինչը նշանակում է մեկ բաժին լիմոնի հյութ, 2 բաժին շաքար, 3 բաժին ռոմ (նախընտրելի է բարբադոսյան), 4 բաժին ջուր։ Խմիչքի մեջ ավելացվում է անգոստուրա և մշկընկույզ ։
Պունշը մեր օրերում
Այսօր «պունշ» բառը համարվում է ոչ ավելին քան հավաքական տերմին նման բազում խմիչքների համար։ Գոյություն ունեն բազում տարբերակներ, որոնք հեռու են ավանդական պունշից։ Օրինակ՝ այն կարող է մատուցվել սառը վիճակում, դրա մեջ կարող են ավելացվել այլ բաղադրիչներ (մեղր, թեյ, մրգի կտորներ), ռոմի փոխարեն կարող է օգտագործվել մեկ այլ թունդ խմիչք (կոնյակ, բուրբոն)։ Պունշ կարող է կոչվել նաև ոչ ալկոհոլային կոկտեյլը պատրաստված զանազան մրգային խմիչքներից, թարմ և պահածոյացված մրգերից և հատապտուղներից։
Արտաքին հղումներ
Կատեգորիա:Ալկոհոլային կոկտեյլներ Կատեգորիա:Կոկտեյլներ այբբենական կարգով
Նադեժդինո (գյուղ, Կալտասինսկի շրջան)
Նադեժդինո (Надеждино, Надеждин), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 65 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Սանկտ Փեթեր (Վերին Շվարցվալդ)
Սանկտ Փեթեր (Վերին Շվարցվալդ) (St. Peter (Hochschwarzwald)), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 2547 մարդ (ըստ 2010 թվականի դեկտեմբերի 31-ի) ։ Տարածքը կազմում է 35,93 կմ²։ Պաշտոնական կոդ՝ 08 3 15 095։
Մեծ Վարգուլ
Մեծ Վարգուլ (Большая Варгуль), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վերխ գետի ձախ ափին՝ 38 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Չերվոնոարմեյսկոե Վտորոե
Չերվոնոարմեյսկոե Վտորոե (Червоноармійське Друге), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Նիկոլաևկա։ Հիմնադրվել է 1709 թվականին։
2001 թվականի տվյալներով Չերվոնոարմեյսկոե Վտորոե գյուղում բնակվում էր 606 մարդ։ Բնակավայրը զբաղեցնում է 3143 կմ² տարածք։ Բնակչության խտությունը կազմում էր 192,81 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1709 թվականին հիմնադրված բնակավայրեր
Խովզովկա (գյուղ, Պուտիվիլի շրջան)
Խովզովկա (Ховзівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Խովզովկա գյուղում բնակվում էր 113 մարդ։
Արտաքին հղումներ
Կատեգորիա:Ուկրաինայի Սումիի մարզի Պուտիվիլի շրջանի բնակավայրեր Կատեգորիա:Ուկրաինայի գյուղեր
Սերգեյ Ֆեոդորով (վիրաբույժ)
Սերգեյ Պյոտրի Ֆեոդորով (Сергей Петрович Фёдоров, ), ռուս խորհրդային վիրաբույժ, ՌԽՖՍՀ գիտության վաստակավոր գործիչ (1928 թ.), ուրոլոգիայի հիմնադիրը ԽՍՀՄ-ում։
Հիմնել է (1907 թ.) և ղեկավարել Ռուսաստանյան ուրոլոգիական ընկերությունը։ Աշխատանքները վերաբերում են միզօրգանների և լեղուղիների վիրաբուժության խնդիրներին։ Առաջարկել է ախտորոշման յուրօրինակ մեթոդներ։ Առաջարկել է գլխուղեղի, վեգետատիվ և ծայրամասային նյարդային համակարգերի, աղիքների և լեղուղիների, երիկամների և միզատար ուղիների վիրահատությունների նոր եղանակներ և ձևափոխումներ, ստեղծել է գանգահատման հատուկ գործիքներ, գլխուղեղի կարծրենու արյունահոսությունը դադարեցնող սեղմիչներ, աղեդիտակ (ռեկտոսկոպ) և այլն։
Ռուսաստանում առաջինն է ստացել հակափայտացման շիճուկ։ «Նովի խիրուրգիչեսկի արխիվ» («Новый хирургический архив») ամսագրի հիմնադիրն է (1921 թ.) և առաջին խմբագիրը։ Պարգևատրվել է Լենինի շքանշանով (1933 թ.)։
Արտաքին հղումներ
Կատեգորիա:Ռուս վիրաբույժներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:ՌԽՖՍՀ գիտության և տեխնիկայի վաստակավոր գործիչներ
Եվա Սուջյան
Եվա Սուջյան, հայ ռոք երգչուհի ։
Կիթառահար, ջազմեն Մկրտիչ Սուջյանի դուստրն է և երգիչ Գոռ Սուջյանի քույրը։
Իքս-Ֆակտոր 1
2010 թվականին Եվա Սուջյանը մասնակցեց Իքս-Ֆակտոր նախագծի Հայաստանյան տարբերակի առաջին եթերաշրջանին։ Հաղթահարելով նախնական լսումներ և ժյուրիի տան փուլերը Եվան անցավ գալահամերգներ 25-ից բարձր տարիքային խմբում, որի ղեկավարը Գիսանե Պալյանն էր։ Եվան նախագծում զբաղեցրեց 6-րդ հորիզոնականը։
Ծանոթագրություններ
Կատեգորիա:Անձինք այբբենական կարգով Կատեգորիա:Հայաստանի ռոք երաժիշտներ‎ Կատեգորիա:Հայ երգչուհիներ Կատեգորիա:Երևան քաղաքում ծնվածներ Կատեգորիա:1984 ծնունդներ Կատեգորիա:Դեկտեմբերի 14 ծնունդներ
Իվան Ֆեոդորով
Իվան Ֆեոդորով կամ Իվան Ֆեոդորով Մոսկվիտին (Ива́н Фёдоров, ), գրատպության հիմնադիրը Ռուսաստանում և Ուկրաինայում։